মানস মুকুল পাল
মানস মুকুল পাল (জন্ম: ২৫ শে আগস্ট, ১৯৮৭) একজন ভারতীয় চলচ্চিত্র পরিচালক, অভিনেতা এবং চিত্রনাট্যকার, যিনি মূলত বাংলা চলচ্চিত্রে কাজ করেন। তিনি তাঁর প্রথম পূর্ণদৈর্ঘ্য চলচ্চিত্র সহজ পাঠের গপ্পো পরিচালনার পরই খ্যাতি অর্জন করেন। তাঁর এই চলচ্চিত্রটি বাণিজ্যিকভাবে খুবই সফল হয়। তিনি তাঁর দ্বিতীয় চলচ্চিত্রে স্বাধীনতা সগ্রামী দীনেশ গুপ্তের জীবনী তুলে ধরতে চলেছেন।